Një ish senator amerikan flet për rrezikun e sulmeve bërthamore
Sam Nunn diskuton përhapjen e armëve bërthamore në një intervistë me Zërin e Amerikës
Më shumë se 15 vjet më parë, Kongresi i Shteteve të Bashkuara miratoi Programin për Uljen e Kërcënimit të Përbashkët. Ligji parashikon financimin e shteteve të ish Bashkimit Sovjetik për çmotimin e armëve bërthamore, biologjike dhe kimike. Që nga fillimi i zbatimit të këtij programi, mijra mbushje bërthamore janë çmontuar dhe qindra raketa balistike ndërkontinentale janë shkatërruar. Ish senatori, Sam Nunn, ishte bashkë sponsorizues i ligjit në bazë të të cilit u krijua ky program. Tani ai është bashkëkryetar i Nismës për Kërcënimin Bërthamor, një organizatë që punon për pakësimin e rrezikut nga armët e shkatërrimit në masë. Zoti Nunn thotë se më shumë se 40 vende kanë tani mjaft uranium të pasuruar për të prodhuar një armë bërthamore dhe rritja e terrorizmit global shton mundësinë e një sulmi bërthamor. Ai thotë se vende të tilla si Irani dhe Koreja e Veriut, po e bëjnë komunitetin ndërkombëtar të humbasë durimin duke prodhurar teknologji bërthamore dhe rezervat e pambrojtura mirë të materialeve për prodhimin e armëve bërthamore janë të përhapura kudo në botë. Zoti Nunn thotë se mundësia e konfliktit mes fuqive të mëdha, kryesisht mes Shteteve të Bashkuara dhe Rusisë, ra rënë ndjeshëm. Megjithatë, thotë ai, vendet me apo pa armë bërthamore duhet të përqafojnë vizionin e një bote pa armë bërthamore. Zoti Nunn thotë se vendet duhet të dyfishojë përpjekjet për zgjidhjen e konflikteve rajonale, që rajone të tilla të botës si Lindja e Mesme, Azia jugperëndimore dhe Gadishulli Korean, të jenë më pak të motivuara për të zotëruar armë bërthamore. Ai thotë se mundësia e konfrontimeve krijon tensione që i japin formë strategjisë së sigurimit për gjithë botën. //iç//